SR สุดเจ๋ง! กำไรปี 59 โต 51% มาที่ 101.81 ลบ. เตรียมแจกปันผล 0.06 บ./หุ้น
SR สุดเจ๋ง! กำไรปี 59 โต 51% มาที่ 101.81 ลบ. จากปีก่อนกำไร 67.44 ลบ. เหตุค่าใช้จ่ายลดลง เตรียมแจกปันผล 0.06 บ./หุ้น XD 10 มี.ค.60 กำหนดจ่าย 25 พ.ค.นี้
24 ก.พ. 2560

บริษัท สยามราช จำกัด (มหาชน) หรือ SR รายงานผลการดำเนินงานประจำปี 59สิ้นสุดวันที่ 31 ธ.ค.59 (รวมบริษัทย่อย)
โดยผลการดำเนินงานในช่วงดังกล่าวเพิ่มขึ้นเนื่องจากบริษัทมีต้นทุนและค่าใช้จ่ายจากการดำเนินงานจำนวน 1.26 พันล้านบาท ลดลงจากปีก่อนหน้าจำนวน 344.59 ล้านบาท สาเหตุจากการปรับตัวลดลงของค่าใช้จ่ายผันแปรที่สอดคล้องกับยอดรายได้ที่ลดลง
นอกจากนี้ ได้ประกาศจ่ายปันผลงวดดำเนินงานวันที่ 1 ต.ค. 2559 ถึงวันที่ 31 ธ.ค. 2559เป็นเงินสดจำนวน 0.06บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 10 มี.ค. 2560และกำหนดจ่ายเงินปันผลในวันที่  25 พ.ค. 2560